**Divorţul**

**de pr. Terrence Bennis , Gary, IN**

Divorţul a fost o temă fierbinte de discuţii în cercurile rabinice. Acum, se poate prea bine că farizeii au încercat să-l prindă pe Isus punându-i întrebarea spinoasă despre divorţ în speranţa că va contrazice legea lui Moise, după cum chiar a făcut, creându-şi acuzaţii. Dar, pe de altă parte, motivaţia lor a putut fi edificată de o dorinţă onestă de a avea părerea lui Isus asupra acestei chestiuni fierbinte contestată. În orice caz, Isus evită capcana. Nu se angajează, nici nu întreţine întrebări legate de divorţ. Când e permis? Care sunt temeiurile suficiente? Care e o declaraţie dreaptă?

Ca sursă autoritară Isus merge înapoi la Creaţie şi citează Geneza 1, 27 şi 2,24. Ce ne spune Isus? Simplu, ne spune, că de la începutul timpurilor Dumnezeu a creat un “plan de joc” pentru noi şi a fost chiar inscripţionat în inimile noastre. Chiar în esenţa fiinţei lor, bărbatul şi femeia experimentează o dorinţă adâncă de unitate. Isus este foarte clar despre ceea ce Dumnezeu a avut în minte când a instituit căsătoria ca vocaţie. Din natura sa, căsătoria este intenţionată să fie permanent şi exclusiv , indisolubil unind soţul şi soţia în aşa fel încât, legătura dintre ei să nu poată fi ruptă niciodată de legi umane sau reglementări civile. Chiar constituirea căsătoriei este intenţionată să fie permanentă şi unită după modelul Sfintei Treimi. Din această perspectivă divină căsătoria simbolizează conştiinţa unitivă a doi oameni în comuniune unul cu celălalt. Astfel, chiar actul conjugal devine o revelaţie sacramentală a unui adevăr adânc de comuniune a celor doi care devin un trup.

Unii ar putea spune că această noţiune convenţională de căsătorie este un ideal care nu poate fi întâlnit în lumea reală. Sunt aici să vă spun, că mariajul sacramental dat de Dumnezeu şi continuat de Biserică, are sens. Principiul din spatele instrucţiunilor lui Dumnezeu referitoare la căsătorie şi viaţa de familie este unitatea. Dumnezeu n-a venit cu ideea de căsătorie doar pentru a avea o ceremonie frumoasă. În ochii lui Dumnezeu unitatea este elementul central al relaţiei matrimoniale. Dumnezeu se revelează ca o unitate misterioasă. “Ascultă Israel, Domnul Dumnezeul tău e unul. “Deut 6,4. Unitatea e parte din natura şi caracterul lui Dumnezeu. Aşa că atunci când Biblia spune că un bărbat şi o femeie vor fi uniţi şi vor deveni un singur trup, spune de fapt că mariajul ar trebui să reflecte natura lui Dumnezeu însuşi. Dumnezeu vrea un mediu familial stabil, promovează modele sănătoase, furnizează securitatea emoţională, ne furnizează un model de intimidate mai adâncă şi îndeplineşte un mai mare simţ de realizare personală.

Divorţul, pe de altă parte, simbolizează o conştiinţă separată, o întrerupere. Este ceea ce se cheamă o ruptură. Asta se poate întâmpla pentru că inimile s-au împietrit până la punctul în care s-au întors spre ele însele. Poate că voi care aţi fost abadonaţi emoţional sau sau trădaţi astfel de un soţ căruia nu-i mai păsa de voi, ştiţi asta mai bine decât mine. Romancierul Pat Conroy a spus: “ Fiecare divorţ e moartea unei mici civilizaţii.” Într-adevăr. Pentru mulţi divorţul e o experienţă traumatică în special pentru cei nevinovaţi. Dar nimeni nu simte această pierdere mai mult decât copiii. Eforturile societăţii de a evita provocarea *planului de joc* al lui Dumnezeu şi să folosească divorţul ca o scăpare a dus adesea la rezultate tragice şi răni personale ireparabile. Nu voi uita niciodată ce mi-a împărtăşit o femeie. A fost căsătorită de două ori. Primul soţ a murit. Iar cea de-a doua căsătorie s-a terminat cu un divorţ. A spus că a fost mai uşor să treacă peste moartea primului soţ decât peste divorţ. Am întrebat-o de ce. N-a avut control asupra a ceea ce s-a întâmplat cu primul mariaj, şi s-au înţeles de minune dar în a doua căsătorie nu şi-a găsit liniştea. Dacă suntem sinceri cu noi, de 9 ori din 10, dacă ne uităm înapoi la relaţia noastră eşuată, undeva pe drum, începând cu prima întâlnire, tracând prin perioada logodnei şi ajungând la ziua nunţii, n-am respectat *planul de joc* al lui Dumnezeu ad literam. Când urmăm intrucţiunile lui Dumnezeu, ne protejează cu o umbrelă de haruri , ca să zicem aşa, dar dacă ieşim , ne expunem elementelor de păcat şi corupţie. Gândiţi-vă, nu e aşa? Şi ne e greu să admitem că şi noi înşine suntem de vină. Nu e numai vina celeilalte persone. Poate că n-am ascultat sfatul cuiva din jurul nostru prin care ne vorbea Dumnezeu.

Dar exact ca poporul evreu – noi azi am încercat să clătinăm *planul de joc* – acea amprentă originală – şi am înlocuit-o cu una creată de noi. O numim *divorţ fără vină*. Ce minciună în faţă! Ce batjocură a planului lui Dumnezeu pentru căsătorie. Când Moise se străduia cu un popor nesupus şi rigid, ei cel puţin au recunoscut că Dumnezeu avea o hartă morală pentru ca ei s-o urmeze, dar pe care ei au încercat să o schimbe. Pe scurt, şi-au dat seama de păcatul lor şi au ştiut că au greşit. Noi, în schimb, am aruncat hărţile date, nu ne mai recunoaştem starea de păcat. Mergem atât de departe încât avem îndrăzneala de a ne lăuda propriul păcat şi să-l dăm şi copiilor să-l imite. Dăm premii unor programe TV cum ar fi *Neveste disperate.* Într-adevăr aceasta e o societate depravată, fără linie de ghidare, care pare să nu aibe limite în degradarea ei. Părinţii ar trebui să folosească ocaziile oferite de televiziune , ziare, reviste, muzică pop sau evenimente curente ca subiecte de discuţie cu copiii, încât să-i înveţe cum să ia decizii corecte din punct de vedere moral.

Imaginaţi-vă, dacă vreţi , o lume în care bărbaţii şi femeile chiar ar trăi planul lui Dumnezeu de fericire autentică. Pentru că adevărul lui Dumnezeu despre familie e absolut – este pentru toţi oamenii, pentru toate timpurile, şi pentru toate locurile. N-ar mai fi copii ilegitimi sau avortaţi, nimeni nu s-ar mai teme de boli cu transmitere sexuală, ar fi mult mai puţine minciuni care să acopere comportamentul nostru dezordonat. Femeile ar avea mai mult control aspupra vieţilor lor, bărbaţii s-ar raporta la femei ca la nişte persoane, nu ca la obiecte sexuale sau trofee.Mass- media ar trebui să descrie bărbaţii şi femeile ca personae cu un puternic caracter moral şi nu ca jucării fără minte. Ce lume decentă ar fi asta! Căsătoria ar fi privită ca acea instituţie în care un cuplu se angajează să se servească unul pe altul în dragoste pentru toată viaţa, să crească în sfinţenie şi să crească copii sfinţi pentru Dumnezeu.

Când auziţi oameni spunând că Biserica trebuie să se modernizeze în ceea ce priveşte moralitatea căsătoriei şi a familiei, amintiţi-le frumos că biserica nu poate fi infidelă planului lui Dumnezeu numai pentru a fi populară. Misiunea Bisericii nu e să ţină pasul cu conventicle sociale, misiunea Bisericii e să facă aşa cum a făcut Isus, să le reamintească oamenior de planul lui Dumnezeu şi să ia sacramental căsătoriei mult mai serios în procesul lor de discernământ. Căsătoria este pentru totdeauna! Aşa a spus Isus, iar astăzi Biserica, deşi atacată, sune acelaşi şucru şi va continua să o repete până la sfârşitul timpurilor.